የበረሃ አንበጣ መንጋው ከየአገራቱ የሚመጣ ስለሆነ አንድ አገር ወይም አህጉር ብቻውን የሚከላከለው ስላልሆነ አገራት በጋራ ርብርብ ሊያደርጉ እንደሚገባ የግብርና ሚኒስቴር አሳሰበ፡፡
ባሕር ዳር፡ መስከረም 24/2013ዓ.ም (አብመድ) በኦሮሞ ብሔረሰብ አስተዳደር በተለያዩ ወረዳዎች ተከስቶ የነበረ የበረሃ አንበጣ መንጋ በብሔረሰብ አስተዳደሩ የግብርና መምሪያ ኃላፊዎች፣ ባለሙያዎች እና ማኅበረሰቡ በጋራ ባደረጉት ርብርብ ከባቲ ወረዳ በስተቀር ሊመክቱት እንደቻሉ የብሔረሰብ አስተዳደሩ ምክትል አስተዳደር እና የግብርና መምሪያ ኃላፊ ኢብሬ ከበደ ተናግረዋል፡፡ በባቲ ወረዳ ግን በ14 ቀበሌዎች ከፍተኛ ውድመት ያስከተለ መሆኑን አቶ ኢብሬ አስረድተዋል፡፡